ค่ะ คือว่ามีอะไรกับแฟนวันนี้ แต่ว่าหลั่งข้างนอกนะคะ มีอะไรกันเสร็จแล้วแฟนไม่ได้เข้าห้องน้ำล้างทำความสะอาดเลยค่ะ ผ่านไปอีก 30 นาที แล้วมีอะไรกันต่ออีกครั้ง ก็หลั่งข้างนอกเหมือนเดิม หนูก็ถามเค้าว่าทำไมไม่เข้าห้องน้ำไปล้างทำความสะอาด เค้าก็บอกว่าอสุจิมันตายแล้วล่ะ ไม่ท้องหรอก แต่มันเสี่ยงมากเลยค่ะ แต่บอกเค้าไม่ทัน แล้วถ้ากินยาคุมฉุกเฉินบ่อยๆ มีผลข้างเคียงมั้ยคะ แล้วประจำเดือนหนูจะมาในช่วงนี้ ประมานวันที่ 20 กว่าๆ เดือนที่แล้วก็มาวันที่ 21 ธค 62 แล้วถ้านับ หน้า 7 หลัง 7 มันจะมีโอกาสท้องมั้ยคะ ...ขอบค่ะ
สวัสดีครับ การมีเพศสัมพันธ์แบบไม่ได้ป้องกัน หากมีการสอดใส่ ก็ยังมีโอกาสที่น้ำหล่อลื่นจะออกมาในระหว่างกิจกรรมทางเพศได้ครับ แม้ว่าจะพยายามดึงออกมาหลั่งนอกก็ตาม ดังนั้น โอกาสทำให้ตั้งครรภ์ก็ยังเป็นไปได้ครับ เพราะตัวอสุจินั้นก็ยังปะปนในน้ำหล่อลื่นได้ ไม่ได้อยู่แต่ในน้ำหลั่งสุดท้ายอย่างเดียว มันจึงสามารถเคลื่อนไหวได้อย่างอิสระ ในช่องคลอดและภายในอวัยวะภายในของฝ่ายหญิงได้ครับ ตราบใดที่ยังอยู่ในท่อปัสสาวะหรือในช่องคลอด อสุจิก็ยังไม่ตายครับแต่อย่างไรก็ดี พึงระวังว่าไม่ควรใช้ยาคุมฉุกเฉินเป็นประจำ เนื่องจากมันจะไปรบกวนระบบของรอบเดือน ทำให้รอบเดือนผิดปกติ หรือ มีอาการปวดเวียนศีรษะ ปวดท้องได้ นอกจากนี้ ยาคุมฉุกเฉินแม้จะกินในช่วง 72 ชั่วโมงแรกที่มีเพศสัมพันธ์ ก็ยังมีโอกาสตั้งครรภ์ได้อยู่ถึง 3% และยังไม่สามารถป้องกันโรคติดต่อทางเพศสัมพันธ์ได้ครับส่วนการนับวันประจำเดือน แม้ในทางทฤษฎี จะมีโอกาสตั้งครรภ์ต่ำ แต่รอบเดือนผู้หญิงก็มีการคลาดเคลื่อนได้ วิธีนี้จึงไม่ได้ผลเสมอไปเช่นกันหากต้องการคุมกำเนิดอย่างปลอดภัย แนะนำให้ใช้ถุงยางอนามัย หรือ ยาคุมกำเนิดแบบแผง จะมีประสิทธิภาพมากกว่าครับ นอกจากนี้ ควรใช้ถุงยางอนามัยในการป้องกัน เพื่อไม่ให้เสี่ยงกับโรคทางเพศสัมพันธ์อื่นๆครับสุดท้ายนี้ ขอให้สังเกตว่าประจำเดือนเดือนนี้มาล่าช้า หรือ ขาดไป หากใช่ ก็ขอแนะนำให้ใช้ชุดตรวจการตั้งครรภ์ตรวจดูเพื่อความแน่นอนครับ